روسیا و اوکراینالی آمبودزمانلار،  ۱۲-۱۴ ژانویه‌ده تورکیه‌ده بیر آرایا گلمه‌یی پلانلاشدیریرلار.
روسیالی اینسان حاقلاری مسئولو تاتیانا موسکالکووا باشکند موسکوادا ژورنالیستلره وئردیگی آچیقلاماسیندا ۱۲-۱۴ ژانویه‌ده تورکیه‌یه سفر ائدجگینی بیلدیریدی.
مختلیف اؤلکه‌لردن چوخ ساییدا آمبودزمانین تورکیه‌ده تشکیل ائدیله‌جک بیر فوروما قاتیلاجاغینی بیلدیرن موسکالکووا،
"(اوکراینا طرفی ایله گؤروشمه) بئله بیر توپلانتی پلانلاشدیریریق. بیز توپلانتی احتیمالینی و دانیشیقلاریمیزین محتمل اؤنچو گوندمینی حاقیندا مشاویره ائدیریک" ایفاده‌سینی ایشلتدی.
اوکراینا پارلمانینین اینسان حاقلاری کمیسری دمیترو لوبینتس ده سیراغا گون وئردیگی آچیقلامادا، تورکیه‌ده روسیا طرفی ایله بیر گؤروشمه پلانلاشدیریلدیغینی بیلدیرمیشدی.
